கேள்வி: நியூ கலிடோனியன் காகம் - விளக்கம் பற்றி நீங்கள் என்ன அறிந்துள்ளீர்கள்?
பதில்: நியூ கலிடோனியன் காகம் ஒரு நடுத்தர அளவிலான காகம் ( நீளத்தில் , வீட்டுக் காகம் போன்றது. ஆனால் சற்று மெல்லிய தோற்றம் கொண்டது. இந்தப் பறவை முழுவதும் கருப்பு நிறத்தில் காணப்படும். நல்ல வெளிச்சத்தில் இதன் இறகுகுகள் ஊதா, அடர் நீலம், சிறிது பச்சை நிற பளபளப்பைக் கொண்டிருக்கும். அலகு, பாதங்கள், கால்கள் அனைத்தும் கரிய நிறத்தில் இருக்கும். அலகு மிதமான அளவில் உள்ளது, ஆனால் கீழ் தாடையெலும்பு நுனி மேல்நோக்கி சாய்ந்து வித்தியாசமாக இருக்கும். இதனால் ஓரளவு உளி போன்ற தோற்றத்தைக் கொண்டதாக காணப்படுகிறது. ஒரு கருவியை நேராகப் பிடிக்க வேண்டிய தேவையின் காரணமாக இந்த அலகின் அமைப்பு பரிணாமம் பெற்றதாகக் கூறப்படுகிறது. இந்தப் பறவையின் குரல் மென்மையான "வா-வா" அல்லது "வாக்-வாக்" என்றும், சில சமயங்களில் கரகரப்பான "குவா-குவா" அல்லது "வார்க்" என்றும் உள்ளதாக விவரிக்கப்படுகிறது. நியூ கலிடோனியா முழுவதும், இந்தப் பறவையின் தனித்துவமான கரையும் ஒலியின் காரணமாக இது பெரும்பாலும் 'குவா-குவா' என்று குறிப்பிடப்படுகிறது.
கேள்வி: நியூ கலிடோனியன் காகம் - பரவலும் வாழ்விடமும் என்பது என்ன?
பதில்: இந்தப் பறவை அமைதிப் பெருங்கடல் உள்ள நியூ கலிடோனியா தீவுகளைச் சேர்ந்தது. இது முதன்மை காடுகளில் வாழ்கிறது. இது பிரதான தீவான கிராண்டே டெர்ரே மற்றும் லாயல்டி தீவுகளில் ஒன்றான மேரே தீவில் மட்டுமே வாழ்கிறது.
கேள்வி: நியூ கலிடோனியன் காகம் - சூழலியலும் நடத்தையும் பற்றி தகவல் சொல்.
பதில்: நியூ கலிடோனியன் காகம் பல்வேறு வகையான உணவுகளை உண்ணும், அவற்றில் பல வகையான பூச்சிகள், முதுகெலும்பில்லாத உயிரினங்கள் (பறக்கும் பூசிகளை மிகுந்த சுறுசுறுப்புடன் பிடிக்கும், இரவில் பறக்கும் பூச்சிகளை அந்தி வேளையில் பிடிக்கும்), முட்டைகள், குஞ்சுகள், சிறிய பாலூட்டிகள், நத்தைகள் (அவற்றை உயரத்திலிருந்து கடினமான கற்கள் மீது போடுகின்றன), பல்வேறு கொட்டைகள், வித்து போன்றவற்றை உண்கின்றன. இந்த இனம், விரிசல்கள், பிளவுகளில் போன்றவற்றில் மறைந்திருக்கும் இரையைப் பிடிக்க, குச்சி, இலை போன்றவற்றில் கருவிகளை உருவாக்குவதற்குப் பெயர் பெற்றது. இந்தக் கருவிகள் இயற்கையாகவே உள்ள wiktionary:Barb இருக்கலாம். சில சமயங்களில் இப்பறவை கொக்கிகளை செய்கின்றன. இந்தக் கொக்கியை கருவியாக கொண்டு மரக்கட்டை அல்லது மரப்பட்டையில் உள்ள விரிசல் அல்லது இடுக்கில் விட்டு புழுக்களைப் பிடித்து உண்கிறது. இந்த வழியில் பிடிக்கப்படும் புழுக்கள் காகங்களின் உணவின் முக்கிய பகுதியாக உள்ளது. கலாபகசுத் தீவுகள் மரங்கொத்திகள் மற்றும் மரங்கொத்தி பிஞ்சி ஆகிய பறவைகளின் சூழலியல் முடுக்கு நியூ கரோலியன் காகம் இட்டு நிரப்புவதாகத் தெரிகிறது, ஏனெனில் நியூ கலிடோனியாவில் மரங்கொத்திகள் இல்லை. நியூ கலிடோனிய காகம் தன் கூட்டை மரத்தின் உயரமான இடத்தில் கட்டுகிறது. அதில் பொதுவாக செப்டம்பர் முதல் நவம்பர் வரை 2-3 முட்டைகள் இடும்.